Tsaone Sebele

Tsaone Bakani Sebele (an haife ta ranar 27 ga watan Oktoba 1993) 'yar wasan tseren Botswana ce wacce ta ƙware a cikin tseren mita 100 da 200.

A tseren mita 100 ta kare a matsayi na takwas a gasar Afirka ta shekarar 2015  kuma ta bakwai a gasar cin kofin Afirka ta 2018. Ta kai zagaye na 2 a 2017 Summer Universiade. A shekarar 2019, ta wakilci Botswana a gasar wasannin Afirka na 2019 da aka gudanar a Rabat, Morocco.  Ta fafata ne a tseren mita 100 na mata. 

A tseren mita 200 ta kai wasan kusa da na ƙarshe a gasar wasannin Afirka ta 2015. Ta kuma yi gasa tare da tawagar Botswanan a wasan relay a shekarar 2017 Universiade.

Mafi kyawun lokacinta shine ɗakika 11.61 a cikin tseren mita 100, wanda aka samu a cikin watan Maris 2017 a Pretoria; da ɗakika 23.79 a cikin tseren mita 200, wanda aka samu a watan Satumban 2015 a Brazzaville. 

 Manazarta 

Category:Rayayyun mutane
Category:Haihuwan 1993